Agitation-Online Examination: অনলাইন পরীক্ষার দাবিতে বিক্ষোভ কাজি নজরুল বিশ্ববিদ্যালয়ে

আসানসোল: অনলাইনে পরীক্ষার নোটিস দিয়েও অফলাইনে পরীক্ষার ঘোষণা। প্রতিবাদে তুমুল বিক্ষোভ আসানসোল কাল্লা মোড়ে কাজি নজরুল বিশ্ববিদ্যালয়ের ছাত্রছাত্রীদের।

শুক্রবার আসানসোলের কাজি নজরুল বিশ্ববিদ্যালয়ের প্রশাসনিক ভবনের মূল গেটের সামনে বিক্ষোভে শামিল হন ছাত্রছাত্রীরা। বিশ্ববিদ্যালয়ের ভিতরেও বিক্ষোভ দেখান পড়ুয়ারা। তাঁদের অভিযোগ, বিশ্ববিদ্যালয়ের পক্ষ থেকে অনলাইনে পরীক্ষা নেওয়ার নোটিস জারি করা হয়। কিন্তু হঠাৎই বৃহস্পতিবার রাত ৯টা নাগাদ ছাত্ৰছাত্রীদের মোবাইলে মেসেজ আসে যে অনলাইনে পরীক্ষা হবে না। তার বদলে আগামী সোমবার থেকে অফলাইনে পরীক্ষা হবে।

আরও পড়ুন: Bowbazar: বর্ষার জন্য বউবাজারের মেট্রোর কাজ বন্ধ রাখার সুপারিশ বিশষজ্ঞদের

এর প্রতিবাদেই এদিন কাজি নজরুল বিশ্ববিদ্যালয়ের গেটের বাইরে ও ভিতর বিক্ষোভ দেখান ছাত্রছাত্রীরা। তাঁদের দাবি, অনলাইনেই পরীক্ষা নিতে হবে। না হলে আরও বৃহত্তর আন্দোলনের নামবেন তাঁরা।